RHAN 1 Cyflwyniad

Dehongli
2. (1) Yn y Gorchymyn hwn, ac eithrio pan fo'r cyd—destun yn mynnu fel arall—
ystyr “awdurdod lleol” (“local authority”) mewn perthynas ag unrhyw ardal yw y cyngor sir neu'r cyngor bwrdeistref sirol ar gyfer yr ardal honno;
ystyr “canolfan ymgynnull” (“assembly centre”) yw canolfan ymgynnull fel y'i diffinnir yn rheoliad 1(2) o Reoliadau Anifeiliaid a Chynhyrchion Anifeiliaid (Mewnforio ac Allforio) (Cymru) 2005;
O.S. 2005/1158.
ystyr “cofrestr” (“register”) yw'r gofrestr sy'n ofynnol gan Erthygl 5 o Reoliad y Cyngor;
ystyr “CPH” (“CPH”) yn y ffurfiau yn Atodlenni 2 a 3, yw Rhif y daliad ym mhlwyf y sir, a neilltuir o bryd i'w gilydd i unrhyw fangre neu ran o fangre gan Gynulliad Cenedlaethol Cymru;
ystyr “Cyfarwyddeb y Cyngor 92/102/EEC” (“Council Directive 92/102/EEC”) yw Cyfarwyddeb y Cyngor 92/102/EEC ynglŷn ag adnabod a chofrestru anifeiliaid ;
OJ Rhif L 355, 5.12.92, t.32.
ystyr “daliad mewnforio” (“holding of import”) yw'r daliad lle mae anifeiliaid sydd wedi eu mewnforio o drydedd gwlad yn cael eu symud iddo gyntaf at bwrpas ffermio da byw;
ystyr “dogfen symud” (“movement document”) yw'r ddogfen symud sy'n ofynnol gan Erthygl 6 o Reoliad y Cyngor;
ystyr “y Gorchmynion blaenorol” (“the previous Orders”) yw—
(a) Gorchymyn Adnabod a Symud Defaid a Geifr (Mesurau Dros Dro) (Lloegr) (Rhif 2) 2002;
O.S. 2002/2153, diwygiwyd gan O.S. 2003/29, O.S. 2003/502 ac O.S. 2003/1728.
(b) Gorchymyn Adnabod a Symud Defaid a Geifr (Mesurau Dros Dro) (Lloegr) 2002;
O.S. 2002/240, diwygiwyd O.S. 2002/764 ac O.S. 2002/1349.
(c) Gorchymyn Adnabod Defaid a Geifr (Lloegr) 2000;
O.S. 2000/2027, diwygiwyd gan O.S. 2001/281.
(d) Gorchymyn Adnabod a Symud Defaid a Geifr (Mesurau Dros Dro) (Cymru) (Rhif 2) Gorchymyn 2002;
O.S. 2002/2302 (Cy. 227), diwygiwyd gan O.S. 2003/167 (Cy.27), O.S. 2003/946 (Cy.127) ac O.S. 2003/1966 (Cy.211).
(e) Gorchymyn Adnabod a Symud Defaid a Geifr (Mesurau Dros Dro) (Cymru) 2002;
O.S. 2002/1357 (Cy.133).
(f) Rheoliadau Adnabod a Symud Defaid a Geifr (Mesurau Dros Dro) (Cymru) 2002;
O.S. 2002/274 (Cy. 30), diwygiwyd gan O.S. 2002/811 (Cy.91).
(g) Rheoliadau Adnabod Defaid a Geifr (Cymru) 2000;
O.S. 2000/2335 (Cy. 152).
(h) Gorchymyn Adnabod a Symud Defaid a Geifr (Gogledd Iwerddon) 2004;
S.R. (NI) 2004 Rhif 491.
(i) Gorchymyn Adnabod a Symud Defaid a Geifr (Gogledd Iwerddon) 1997;
S.R. (NI) 1997 Rhif 173, diwygiwyd gan S.R. (NI) 1998 Rhif 393.
(j) Rheoliadau Adnabod Defaid a Geifr (Yr Alban) 2000 ; neu
S.S.I. 2000/418, diwygiwyd gan S.S.I 2002/531 a S.S.I 2002/39.
(k) Gorchymyn Symud Defaid a Geifr (Mesurau Dros Dro) (Yr Alban) 2002;
S.S.I. 2002/38, diwygiwyd gan S.S.I. 2002/221.
ystyr “nod y ddiadell” (“flockmark”), ac eithrio ym mharagraff 18 o Atodlen 1, yw'r Rhif a ddyrannwyd gan Gynulliad Cenedlaethol Cymru mewn perthynas â diadell o ddefaid ar ddaliad;
ystyr “nod yr eifre” (“herdmark”), ac eithrio ym mharagraff 18 o Atodlen 1, yw'r Rhif a ddyrannwyd gan Gynulliad Cenedlaethol Cymru mewn perthynas â geifre o eifr ar ddaliad;
ystyr “Rheoliad y Cyngor” (“Council Regulation”) yw Rheoliad y Cyngor (EC) Rhif 21/2004 sy'n sefydlu system ar gyfer adnabod a chofrestru defaid a geifr ac yn diwygio Rheoliad (EC) Rhif 1782/2003 a Chyfarwyddebau 92/102/EEC a 64/432/EEC;
OJ Rhif L 5, 9.1.04, t.8.
ystyr “tag adnabod” (“identification tag”) yw'r tag clust y cyfeiriwyd ato ym mharagraff 5 o Atodlen 1 ac a gymeradwywyd gan Gynulliad Cenedlaethol Cymru yn unol ag erthygl 22;
ystyr “tag R” (“R tag”) yw tag clust coch a gymeradwywyd gan Gynulliad Cenedlaethol Cymru yn unol ag erthygl 22 gyda chod yn cynnwys yr wybodaeth ganlynol, wedi ei hargraffu yn y drefn sy'n dilyn—
(a) y llythrennau “UK”;
(b) nod y ddiadell neu nod yr eifre ar gyfer y ddiadell neu'r eifre lle mae'r anifail pan roddir y tag clust;
(c) Rhif unigryw; a'r
(d) llythyren “R”;
ystyr “tatŵ R” (“R tattoo”) yw tatŵ gyda'r wybodaeth ganlynol, yn y drefn sy'n dilyn—
(a) nod y ddiadell neu nod yr eifre ar gyfer y ddiadell neu'r eifre lle mae'r anifail pan roddir y tatŵ;
(b) Rhif unigryw; a'r
(c) lythyren “R”;
ystyr “tag symud” (“movement tag”), ac eithrio ym mharagraff 18 o Atodlen 1, yw tag clust a gymeradwywyd gan Gynulliad Cenedlaethol Cymru yn unol ag erthygl 22 gyda chod yn cynnwys yr wybodaeth ganlynol, wedi ei hargraffu yn y drefn sy'n dilyn—
(a) y llythyren “S”; a
(b) nod y ddiadell neu nod yr eifre ar gyfer y ddiadell neu'r eifre y mae'r anifail yn ei gadael;
ystyr “tir pori dros dro” (“temporary grazing”) yw daliad lle mae ceidwad yn symud anifail am gyfnod cyfyngedig er mwyn iddo gael ei fwydo neu gael pori;
ystyr “Rhif unigryw” (“unique number”) yw Rhif sy'n unigryw i anifail mewn diadell neu eifre ac nid yw'n cynnwys mwy na 6 digid;
ystyr “tag X” (“X tag”) yw tag clust a gymeradwywyd gan Gynulliad Cenedlaethol Cymru yn unol ag erthygl 22 gyda chod yn cynnwys yr wybodaeth ganlynol, wedi ei hargraffu yn y drefn sy'n dilyn—
(a) y llythrennau “UK”;
(b) nod y ddiadell neu nod yr eifre ar gyfer y ddiadell neu'r eifre y mae'r anifail yn ei gadael;
(c) Rhif unigryw; a'r
(d) llythyren “X”.
(2) Mae gan y dywediadau sydd heb eu diffinio ym mharagraff (1) ac a ddefnyddir yn y Gorchymyn hwn ac yn Rheoliad y Cyngor hefyd, yr un ystyr yn y Gorchymyn hwn ag yn y Rheoliad Cyngor hwnnw.